Amphicyllis

Amphicyllis er en slekt av biller som finnes knyttet til sopp.

Utseende 
Små (2,4-3 millimeter) biller med ganske bred kroppsbygning, ovale, glatte og blanke, svarte, pronotum kan være rødt. Gruppen kjennes lettest på antennene, som er ganske lange og 11-leddete. De tre eller fire ytterste leddene danner en avlang klubbe, ikke avbrutt av et mindre ledd imellom. Hodet er kraftig innsnevret bak fasettøynene, med en markert hals, men dette kan være vanskelig å se da billene gjerne trekker hodet inn under brystskjoldet.

Levevis 
Artene er sterkt knyttet til ulike slags sopp, særlig kjuker. De fleste lever i skog og er aktive som voksne om høsten. Disse billene kan rulle seg sammen til en ball for å beskytte seg.

Utbredelse 
Slekten er utbredt over det meste av Europa. Begge artene forekommer i Norge, mest på Østlandet.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien mycelbiller, Leiodidae Fleming, 1821
 Underfamilien mycelbiller (Leiodinae) Fleming, 1821
 Stammen Agathidiini
 Slekten Amphicyllis Erichson, 1845
 Amphicyllis globiformis (C.R.Sahlberg, 1833)
 Amphicyllis globus (Fabricius, 1792)

Referanser

Kilder 
 Leiodidae i Tree of life

Silfverberg, H. 1992. Enumeratio Coleopterorum Fennoscandiae, Daniae et Baltiae (liste over Nordens biller). Helsinki.

Eksterne lenker 
 Amphicyllis på GBIF 
 Artsdatabanken - Amphicyllis 
 

Biller formelt beskrevet i 1845
Dyr formelt beskrevet av Wilhelm Ferdinand Erichson
Mycelbiller